- 500 m
- 150 m
-
Hotell
- Hania, Kreeta, Kreeka
Heatasemeline Minoa Palace Resort & Spa sobib hästi nii paaridele, üksi reisivale puhkajale kui ka lastega peredele. Hea asukohaga maitsekas hotell asetseb Plataniase keskuse läheduses. Hotelli lähedal asuvale rannale pääseb üle peatee kulgeva jalakäijatesilla. Hotelli avaras hoovis on kolm ujumisbasseini, mullivann ja lastebassein. Tasuta basseinirätikud, rannas päevitustoolid. Aktiivsele puhkajale on hotellis jõusaal (sissepääs al 16. a), sisebassein ja tenniseväljak. Lisaks saab mängida lauatennist, piljardit, lauajalgpalli, osaleda rühmatreeningutes. Samuti on olemas juuksuri- ja ilusalong, spaakeskus (ainult 16 a ja vanematele külastajatele) ning mitmed restoranid ja baarid. Lastele on mängutuba ja -väljak.
Vastuvõtt on avatud 24 h, pesupesemise teenus ja saun lisatasu eest. Wifi on tasuta kogu hotellis, lisaks on olemas tasuline internetipunkt.
Kreekas majutudes tuleb alates 01.01.2018 tasuda turismimaksu 4,0 € öö/toa kohta. Turismimaks ei sisaldu reisipaketi hinnas ja see tuleb tasuda hotellist lahkudes.